OIKAISUKIRJELMÄ VUODEN 2013 YLEISTÄ TALOUSARVIOTA KOSKEVAAN LISÄTALOUSARVIOESITYKSEEN NRO 6 YLEINEN TULOTAULUKKO /* COM/2013/0655 final - 2013/ () */





OIKAISUKIRJELMÄ VUODEN 2013 YLEISTÄ TALOUSARVIOTA KOSKEVAAN LISÄTALOUSARVIOESITYKSEEN NRO 6 YLEINEN TULOTAULUKKO Euroopan komissio ottaa huomioon – Euroopan unionin toiminnasta tehdyn sopimuksen ja erityisesti sen 314 artiklan yhdessä Euroopan atomienergiayhteisön perustamissopimuksen ja erityisesti sen 106 A artiklan kanssa, – unionin yleiseen talousarvioon sovellettavista varainhoitosäännöistä 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012[1] ja erityisesti sen 41 artiklan, – 12 päivänä joulukuuta 2012 hyväksytyn Euroopan unionin yleisen talousarvion varainhoitovuodeksi 2013[2], – 14 päivänä heinäkuuta 2013 hyväksytyn lisätalousarvion nro 1/2013, – 11 päivänä syyskuuta 2013 hyväksytyn lisätalousarvion nro 2/2013, – 11 päivänä syyskuuta 2013 hyväksytyn lisätalousarvion nro 3/2013, – 11 päivänä syyskuuta 2013 hyväksytyn lisätalousarvion nro 4/2013, – 11 päivänä syyskuuta 2013 hyväksytyn lisätalousarvion nro 5/2013, – 10 päivänä heinäkuuta 2013 hyväksytyn lisätalousarvioesityksen nro 6/2013[3], ja esittää budjettivallan käyttäjälle oikaisukirjelmän vuoden 2013 talousarviota koskevaan lisätalousarvioesitykseen nro 6. MUUTOKSET PÄÄLUOKITTAISEEN TULO- JA MENOTAULUKKOON Muutokset pääluokittaiseen tulo- ja menotaulukkoon ovat saatavilla Eur-Lexissä (http://eur-lex.europa.eu/budget/www/index-fi.htm). Muutosten englanninkielinen toisinto esitetään tiedoksi tämän asiakirjan budjettiteknisenä liitteenä. SISÄLLYSLUETTELO 1. Johdanto.. 5 2. Perinteisten omien varojen vajaus.. 5 2.1 Tähän mennessä saatujen perinteisten omien varojen kehitys. 5 2.2 Muu kehitys. 5 3. Muut tulot – sakot.. 6 4. BKTL-varojen nettovaikutus.. 6 1. Johdanto Tällä oikaisukirjelmällä vuoden 2013 lisätalousarvioesitykseen nro 6 (LTE 6/2013) tarkistetaan uudelleen perinteisiä omia varoja (tulli- ja sokerimaksuja) koskevia ennakkoarvioita ja muita tuloja koskevia ennakkoarvioita sen seurauksena, että eräistä sakoista on tullut lainvoimaisia ja ne voidaan siksi ottaa talousarvioon. 2. Perinteisten omien varojen vajaus 2.1 Tähän mennessä saatujen perinteisten omien varojen kehitys Komissio on 22 päivänä toukokuuta 2000 annetun neuvoston asetuksen (EY, Euratom) N:o 1150/2000 16 artiklan mukaisesti tarkistanut ennakkoarvioitaan vuonna 2013 tuloutettavista perinteisistä omista varoista. Tarkistus koskee tullimaksuja ja sokerimaksuja. Tässä oikaisukirjelmässä ehdotetaan päivitettyjen summien ottamista talousarvioon. Hyväksytyssä vuoden 2013 talousarviossa vuoden 2013 nettomääräiset tullimaksut (jotka sisältävät myös maataloustuotteiden tullit) arvioitiin 18 631,8 miljoonaksi euroksi. Lisätalousarviossa nro 1/2013 määrää korotettiin 22,4 miljoonalla eurolla, jotta voitiin ottaa huomioon Kroatian liittyminen 1. heinäkuuta 2013. Lisätalousarvioesityksessä nro 6/2013 komissio ehdotti tullimaksujen tarkistamista toisen kerran. Tarkistaminen perustui tuoreempiin talousennusteisiin, jotka hyväksyttiin omia varoja käsittelevän neuvoa-antavan komitean kokouksessa 16. toukokuuta 2013. Lisätalousarvioesitykseen nro 6/2013 otetut nettomääräiset tullimaksut ovat suuruudeltaan 16 761,3 miljoonaa euroa. Komissio on nyt kuitenkin päivittänyt arviotaan vuoden 2013 nettomääräisistä tullimaksuista ottaen huomioon vuoden ensimmäisten kahdeksan kuukauden aikana elokuun loppuun mennessä tuloutetut määrät ja tullimaksujen huomattavan vähäisen kausivaihtelun. Uusi arvio on 14 983,8 miljoonaa euroa. Uusi arvio selittyy EU:n talousarvioon elokuuhun mennessä tosiasiallisesti maksettujen tullimaksujen huomattavalla vajauksella. Vuosina 2008–2012 elokuun loppuun mennessä tuloutetut tullimaksut olivat keskimäärin 64,7 prosenttia koko vuoden toteutumasta. Vuosittainen vaihtelu oli vähäistä[4]. Kun lisätalousarvioesityksessä nro 6/2013 koko vuodeksi budjetoidusta tullimaksujen määrästä lasketaan 64,7 prosenttia, elokuun loppuun mennessä olisi täytynyt tulouttaa 10 845,5 miljoonaa euroa. Tosiasiallisesti tuloutettu määrä oli kuitenkin vain 9 695,4 miljoonaa euroa. Koska kuukausittaisten tullimaksujen kausivaihtelu on vähäistä, vuosittain elokuun loppuun mennessä toteutuneen osuuden keskiarvon (vuosilta 2008–2012) avulla voidaan ekstrapoloida perinteisten omien varojen toteutuma vuoden 2013 lopussa saman vuoden elokuun loppuun mennessä toteutuneiden maksujen avulla. Uusi arvio osoittaa noin 1 777,5 miljoonan euron lisävajausta lisätalousarvioesityksessä nro 6/2013 budjetoituun määrään verrattuna. 2.2 Muu kehitys Edellä kuvattu perinteisten omien varojen vajaus edellyttää lisäoikaisua, jotta seuraava kehitys voidaan ottaa huomioon: - Yhdelle jäsenvaltiolle maksettiin elokuussa ylimääräiset 126,5 miljoonaa euroa nettomääräisiä tullimaksuja aikaisempien vuosien liikamaksujen tasoittamiseksi. Yhdessä edellä mainittujen 1 777,5 miljoonan euron kanssa tämä vähentää talousarvion tulopuolen 12 luvun määrärahoja 1 904,0 miljoonalla eurolla. - Komissio ehdottaa, että talousarvion tulopuolen 1 luvun 119 artiklaan otetaan 56 miljoonan euron nettomäärä, joka vastaa jo tuloutettua sokerin ylijäämämaksua. - Unionin tuomioistuimen tuomio yhdistetyissä asioissa C-113/10, C-147/10 ja C-234/10 on pantava täytäntöön. Tuomioistuin kumosi ns. Jülich-II-tuomiolla asetusten (EY) N:o 1762/2003, (EY) N:o 1775/2004, (EY) N:o 1686/2005 ja (EY) N:o 164/2007 oikaisemisesta ja sokerialan tuotantomaksujen vahvistamisesta markkinointivuosiksi 2002/2003, 2003/2004, 2004/2005 ja 2005/2006 3 päivänä marraskuuta 2009 annetun komission asetuksen (EY) N:o 1193/2009. Määristä, jotka jäsenvaltioiden on asetettava käyttöön, on tämän seurauksena vähennettävä liikaa maksettujen sokerimaksujen arvioitu 214 miljoonan euron nettomäärä. Mukautus odotetaan tehtävän vuoden 2013 loppuun mennessä. Näin ollen komissio ehdottaa, että talousarvion tulopuolen 110 artiklaan otetaan –214 miljoonan euron määrä. Seuraavassa taulukossa esitetään lisätalousarvioesitykseen nro 6/2013 tässä oikaisukirjelmässä ehdotettujen perinteisiin omiin varoihin liittyvien muutosten nettovaikutukset: milj. euroa Tulopuolen budjettikohta || LTE nro 6/2013 || Oikaisukirjelmä || Uusi määrä 1 1 0 — Markkinointivuoteen 2005/2006 ja sitä edeltäviin markkinointivuosiin liittyvät tuotantomaksut || p.m. || –214,0 || –214,0 1 1 9 — Ylijäämämaksu || p.m. || 56,0 || 56,0 Yhteensä ¾ 11 luku || p.m. || –158,0 || –158,0 1 2 0 — Päätöksen 2007/436/EY, Euratom 2 artiklan 1 kohdan a alakohdassa tarkoitetut tullimaksut ja muut maksut || 16 761,3 || –1 904,0 || 14 857.3 Yhteensä ¾ 12 luku || 16 761,3 || –1 904,0 || 14 857,3 Yhteensä || 16 761,3 || –2 062,0 || 14 699,3 3. Muut tulot – sakot Alkuperäiseen lisätalousarvioesitykseen nro 6/2013 sisältyi 561 miljoonan euron lisätulot Microsoftille määrätystä sakosta sen summan lisäksi, joka jo sisältyi kyseisiin tulopuolen artikloihin vuoden 2013 hyväksytyssä talousarviossa (385 miljoonaa euroa). Sittemmin joukko muitakin sakkoja on saanut lainvoiman. Talousarvioon alun perin otettuihin arvioihin ehdotetaan tähän mennessä tuloutettujen ja todennäköisesti vielä tuloutettavien määrien perusteella 668 miljoonan euron nettolisäystä. Seuraavassa taulukossa on yksityiskohtainen erittely tarkistuksesta. milj. euroa Tulopuolen budjettikohta || LTE nro 6/2013 || Oikaisukirjelmä || Uusi määrä 7 0 1 — Sakoista kertyvät viivästys- ja muut korot || 15,0 || 127,0 || 142,0 7 1 0 — Sakot, uhkasakot ja seuraamusmaksut || 931,0 || 541,0 || 1 472,0 Yhteensä || 946,0 || 668,0 || 1 614,0 4. BKTL-varojen nettovaikutus Perinteisten omien varojen vajaus (2 062 miljoonaa euroa) korjautuu osittain korko- ja sakkomaksujen lisäyksellä (668 miljoonaa euroa), minkä seurauksena jäsenvaltioiden BKTL-maksut lisääntyvät nettomääräisesti 1 394 miljoonaa euroa. Seuraavassa taulukossa esitetään tämän vaikutuksen jakautuminen jäsenvaltioittain: || BKTL Belgia || 41 125 296 Bulgaria || 4 220 818 Tšekki || 15 124 886 Tanska || 27 159 980 Saksa || 291 741 865 Viro || 1 825 526 Irlanti || 14 207 302 Kreikka || 19 325 732 Espanja || 109 603 546 Ranska || 222 611 426 Kroatia || 2 275 981 Italia || 165 429 566 Kypros || 1 692 563 Latvia || 2 494 633 Liettua || 3 520 083 Luxemburg || 3 486 747 Unkari || 10 071 717 Malta || 694 584 Alankomaat || 64 797 013 Itävalta || 33 764 625 Puola || 40 907 313 Portugali || 16 918 210 Romania || 14 702 802 Slovenia || 3 674 131 Slovakia || 7 686 426 Suomi || 21 178 569 Ruotsi || 46 203 877 Yhdistynyt kuningaskunta || 207 554 784 Yhteensä || 1 394 000 000 [1] EUVL L 298, 26.10.2012, s. 1. [2] EUVL L 66, 8.3.2013, s. 1. [3] COM(2013) 518. [4] Osuudet kyseisinä vuosina olivat 64,9 %, 66,6 %, 62,3 %, 65,1 % ja 64,6 %.